《赫仲华求赋邺台张氏野堂》
金朝·路铎

白沙翠竹小江村，路转西郊隔市尘。入坐好山如有素，忘情鸥鸟澹相亲。

芋魁饭豆平生足，涧草嵓花各自春。得酒谁能更羁束，不妨倒著白纶巾。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。